Document ID: 32007D0714

EIROPAS PARLAMENTA UN PADOMES LĒMUMS Nr. 714/2007/EK
(2007. gada 20. jūnijs),
ar ko atceļ Padomes Direktīvu 68/89/EEK par dalībvalstu normatīvo un administratīvo aktu tuvināšanu attiecībā uz neapstrādāto kokmateriālu klasifikāciju
EIROPAS PARLAMENTS UN EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 95. pantu,
ņemot vērā Komisijas priekšlikumu,
ņemot vērā Eiropas Ekonomikas un sociālo lietu komitejas atzinumu (1),
saskaņā ar Līguma 251. pantā noteikto procedūru (2),
tā kā:
(1)
Kopienas politikā labāka regulējuma jomā uzsvērta valstu un Kopienas tiesību aktu vienkāršošanas nozīme kā izšķirošs faktors, lai uzlabotu uzņēmumu konkurētspēju un sasniegtu Lisabonas programmas mērķus.
(2)
Direktīvā 68/89/EEK (3) paredzētās mērīšanas un klasifikācijas metodes atšķiras no tām metodēm, ko kopumā un patlaban izmanto darījumos starp mežsaimniecības produkcijas ražotājiem un mežsaimniecības produkcijas pārstrādes uzņēmumiem, un tās ir atzītas par nepielāgotām tirgus vajadzībām.
(3)
Direktīvā 68/89/EEK paredzētās mērīšanas un klasifikācijas metodes vairs nav nepieciešamas, lai nodrošinātu iekšējā tirgus darbību.
(4)
Tādēļ būtu jāatceļ Direktīva 68/89/EEK.
(5)
Direktīvas 68/89/EEK atcelšana nozīmē, ka pēc 2008. gada 31. decembra atzīme “EEK klasificēts” vairs nebūs pieejama izmantošanai tirdzniecībā un atbilstīgie valsts īstenošanas pasākumi ir attiecīgi jāatceļ līdz 2008. gada 31. decembrim,
IR PIEŅĒMUŠI ŠO LĒMUMU.
1. pants
Direktīva 68/89/EEK tiek atcelta no 2008. gada 31. decembra.
2. pants
Šis lēmums ir adresēts dalībvalstīm.
3. pants
Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
Strasbūrā, 2007. gada 20. jūnijā

Labels: 7
1
15
11